Kogte hvidløg kan eksempelvis marineres i hvidvinseddike med friskhakket oregano og basilikum samt olivenolie og indgår fint i jeres sunde spiseplan. Du finder også mange andre opskrifter på nettet. Hvidløg kan ifølge kliniske afprøvninger sænke blodtryk og kolesterol, modvirke åreforkalkning, samt styrke immunsystemet. De medicinsk aktive stoffer er også dem, som skaber hvidløgets karakteristiske duft. Hvor mange aktive stoffer, der reelt er tilbage efter marinering, er svært at sige. Men I kan benytte tommelfingerreglen, at såfremt man dufter af hvidløg efter indtagelsen, er der optaget sunde stoffer i kroppen. Når man anvender friske hvidløg i madlavningen, er et godt tip at knuse løget og så lade det ligge i cirka 15 minutter før brug. Så aktiveres de sunde stoffer maksimalt.